
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea art.10 din Ordonanţa Guvernului nr.36/2002 privind taxele şi impozitele locale, cu care comisia noastră a fost sesizată în fond cu adresa Biroului Permanent nr.351 din 22 septembrie 2003.

	PREŞEDINTE,

Prof. dr. Florin Georgescu

RAPORT

asupra propunerii legislative pentru modificarea art.10 din Ordonanţa Guvernului nr.36/2002 privind taxele şi impozitele locale
Cu adresa nr.351 din 22 septembrie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea art.10 din Ordonanţa Guvernului nr.36/2002 privind taxele şi impozitele locale.
La întocmirea raportului s-a avut în vedere avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

In urma examinării propunerii legislative pentru modificarea art.10 din Ordonanţa Guvernului nr.36/2002 privind taxele şi impozitele locale, în şedinţa din 2 octombrie 2003, comisia a hotărât, cu unanimitate de voturi, respingerea, din următoarele considerente:
- precizăm că art.10 din Ordonanţa Guvernului nr.36/2002, republicată, cu modificările şi completările ulterioare, dispune că impozitul pe clădiri se plăteşte trimestrial în patru rate egale, astfel: până la 15 martie, până la 15 iunie, până la 15 septembrie şi până la 15 noiembrie;
- faţă de propunerea iniţiatorilor, menţionăm că până la 1 ianuarie 2003, data intrării în vigoare a ordonanţei sus menţionate, ultimul termen de plată a impozitului era 15 decembrie, însă acesta s-a modificat la propunerea reprezentanţilor autorităţilor locale, fapt motivat de realizarea în timp util de resurse financiare la bugetele locale, care să poată fi cheltuite până la finele anului fiscal.

Prezenta propunere legislativă face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Consilieri parlamentari:

          Onete Alexandru

          Bărdiţă Mariana

